РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л  №  32
от заседание на Комисия ”Публична комуникация” на ВСС,
проведено на 11.09.2014г.

Днес, 11.09.2014г. (четвъртък) от 10,30 часа се проведе заседание на Комисия “Публична комуникация” на Висшия съдебен съвет, в състав: 

     ПРЕДСЕДАТЕЛ:	Магдалена Лазарова
     ЧЛЕНОВЕ:	Каролина Неделчева 
				Соня Найденова 
				Даниела Костова 
				Калин Калпакчиев

На заседанието присъства Зорница Златева – Ненкова – старши експерт връзки с обществеността. 

	1. ОТНОСНО: Преглед на изпълнението на Медиа-плана за осигуряване на публичност на процедурата за избор на председател на ВКС, приет с решение по протокол № 30/29.07.2014г. 

КОМИСИЯ “ПУБЛИЧНА КОМУНИКАЦИЯ”
Р Е Ш И:

	Приема изпълнението на дейностите до 11.09.2014г., заложени в Медиа-плана за осигуряване на публичност на процедурата за избор на председател на ВКС, приет с решение на Комисия „Публична комуникация” по протокол 
№ 30/29.07.2014г.

2. ОТНОСНО: Допълнителна информация от г-жа Емок Корзенски – Национален офис по правосъдие – Академия по правосъдие на Унгария във връзка с определяне на участници във Втората годишна Европейска конференция на тема „Съда и комуникациите”, която ще се проведе на 16-17 октомври 2014 г., гр. Будапеща, Унгария. 
Извлечение от протокол № 39/ 10.09.2014г. на Комисия „Международна дейност”. 

КОМИСИЯ “ПУБЛИЧНА КОМУНИКАЦИЯ”
Р Е Ш И:
ОПРЕДЕЛЯ Елена Петрова Бангиева – експерт връзки с обществеността в Апелативен съд гр. Варна и Окръжен съд гр. Варна и Лора Генадиева Генадиева – експерт връзки с обществеността в Апелативен специализиран наказателен съд за участие във Втората годишна Европейска конференция на тема „Съда и комуникациите”, която ще се проведе на 16-17 октомври 2014 г., гр. Будапеща, Унгария.
	 
3. ОТНОСНО: Актуализиране на списъците с лицата определени за контакт с медиите от органите на съдебната власт публикуван на Интернет страницата на ВСС в раздел: „Пресцентър”, подраздел „Лица за контакт с медиите”. 
КОМИСИЯ “ПУБЛИЧНА КОМУНИКАЦИЯ”
Р Е Ш И:

         ВЪЗЛАГА на експертите от Дирекция „Публична комуникация” да  изпратят писма до административните ръководители на съдебната власт за предоставяне на информация във връзка с актуализиране базата данни за лицата определени за контакт с медиите. Информацията да се попълни в табличен вид и да има следните графи:
 	- орган на съдебната власт;
	- име и фамилия;
	- длъжност; 
	- телефон;
	- ел.адрес;
	- образователно квалификационна степен; 
	- стаж в органите на съдебната власт;
	- допълнителна квалификация в областта на връзките с обществеността и публичната комуникация;
	- владеене на чужди езици – ниво
	- участие в проекти.

   ПРЕДСЕДАТЕЛ НА КОМИСИЯ 
“ПУБЛИЧНА КОМУНИКАЦИЯ”: /п/

			                МАГДАЛЕНА ЛАЗАРОВА

Старши експерт в Дирекция
„Публична комуникация и протокол” АВСС:
Зорница Златева /п/

Технически сътрудник:
М.Китова /п/